Destamiente vieno Xosefa de Xovellanos unos años a Xixón pa mirar poles propiedaes familiares. Marchó depués a Uviéu a casa duna hermana, la condesa de Peñalba, y  ellí llevó una vida piadosa, esmoleciéndose poles llaceries sociales, enfotándose personalmente ninstruir a persones desamparaes y faciendo obres de caridá social asgaya.   Fíxose monxa nel conventu de les recoletes de San Agustín, al pie mesmu de la casa onde naciera. Ellí había morrer el 2 de xunu de 1807, lluego duna enfermedá agravada pol disgustu de saber al hermanu presu en Bellver.